Document ID: 32007R0681

32007R0681
L 159/1
SLUŽBENI LIST EUROPSKE UNIJE
UREDBA VIJEĆA (EZ) br. 681/2007
od 13. lipnja 2007.
o izmjeni popisa stečajnih postupaka, likvidacijskih postupaka i stečajnih upravitelja u prilozima A, B i C Uredbi (EZ) br. 1346/2000 o stečajnim postupcima
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1346/2000 od 29. svibnja 2000. o stečajnom postupku (1), a posebno njezin članak 45.,
uzimajući u obzir prijedlog Komisije,
budući da:
(1)
U prilozima A, B i C Uredbi (EZ) br. 1346/2000 navedeni su nazivi koje koriste nacionalna zakonodavstva država članica za postupke i stečajne upravitelje na koje se ta Uredba primjenjuje. U Prilogu A navode se stečajni postupci iz članka 2. stavka (a) navedene Uredbe. U Prilogu B navode se likvidacijski postupci iz članka 2. točke (c) navedene Uredbe, a u Prilogu C navode se stečajni upravitelji iz članka 2. točke (b) navedene Uredbe.
(2)
Prilozi A, B i C Uredbi (EZ) br. 1346/2000 izmijenjeni su Aktom o pristupanju iz 2003. radi uključivanja stečajnih postupaka, likvidacijskih postupaka i stečajnih upravitelja 10 država članica koje su pristupile Europskoj uniji 2004. Uredbom (EZ) br. 603/2005 (2) i Uredbom (EZ) br. 694/2006 (3) radi izmjene navedenih priloga u pogledu nekoliko država članica te Uredbom (EZ) br. 1791/2006 radi uključivanja stečajnih postupaka, likvidacijskih postupaka i stečajnih upravitelja Bugarske i Rumunjske.
(3)
Češka je Republika dana 29. kolovoza 2006. obavijestila Komisiju sukladno članku 45. Uredbe (EZ) 1346/2000 o izmjeni popisa iz priloga A, B i C navedenoj Uredbi.
(4)
Rumunjska je dana 26. siječnja 2007. obavijestila Komisiju sukladno članku 45. Uredbe (EZ) 1346/2000 o izmjeni popisa iz priloga A, B i C navedenoj Uredbi.
(5)
Italija je dana 27. veljače 2007. obavijestila Komisiju sukladno članku 45. Uredbe (EZ) 1346/2000 o izmjeni popisa iz priloga B i C navedenoj Uredbi.
(6)
Švedska je dana 23. ožujka 2007. obavijestila Komisiju sukladno članku 45. Uredbe (EZ) 1346/2000 o izmjeni popisa iz Priloga C navedenoj Uredbi.
(7)
Ujedinjenu Kraljevinu i Irsku obvezuje Uredba (EZ) 1346/2000 i stoga na temelju članka 45. te Uredbe sudjeluju u njezinu donošenju i primjeni.
(8)
U skladu s člancima 1. i 2. Protokola o stajalištu Danske koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Uredbe, ona za nju nije obvezujuća i na nju se ne primjenjuje.
(9)
Uredba (EZ) 1346/2000 trebala bi se sukladno tome izmijeniti,
DONIJELO JE OVU UREDBU:
Članak 1.
Uredba (EZ) 1346/2000 ovime se mijenja kako slijedi:
1.
Prilog A zamjenjuje se tekstom iz Priloga I. ovoj Uredbi;
2.
Prilog B zamjenjuje se tekstom iz Priloga II. ovoj Uredbi;
3.
Prilog C zamjenjuje se tekstom iz Priloga III. ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Međutim, nazivi iz priloga A, B i C za Češku Republiku primjenjuju se od 1. siječnja 2008.
Ova je Uredbe u cijelosti obvezujuća i izravno se primjenjuje u državama članicama u skladu s Ugovorom o osnivanju Europske zajednice.
Sastavljeno u Luksemburgu 13. lipnja 2007.

Labels: 12
11
4
18